സ്കൂള് തുറക്കല്: ഓരോ സ്കൂളിലും ഒരു ഡോക്ടറുടെ എങ്കിലും സേവനം ലഭ്യമാക്കണം തിരുവനന്തപുരം: സ്കൂള് തുറക്കുന്നതിന് മുന്നോടിയായ വിവിധ വിഭാഗങ്ങളുമായി നടത്തിവന്ന ആദ്യഘട്ട ചര്ച്ച പൂര്ത്തിയാക്കി വിദ്യാഭ്യാസ വകുപ്പ്. ശനിയാഴ്ച മന്ത്രി വി. ശിവന്കുട്ടി വിളിച്ച യോഗത്തില് വിദ്യാര്ഥി സംഘടനകളും തൊഴിലാളി സംഘടനകളും സംസ്ഥാന സര്ക്കാറിെന്റ നടപടികള്ക്ക് പിന്തുണ പ്രഖ്യാപിച്ചു.13 വിദ്യാര്ഥി സംഘടനകളും 19 തൊഴിലാളി സംഘടനകളും യോഗത്തില് പങ്കെടുത്തു. വിദ്യാഭ്യാസ വകുപ്പിലെ ഉദ്യോഗസ്ഥര് അടക്കമുള്ളവരുടെ യോഗവും നടന്നു. ഞായറാഴ്ച ഡി.ഇ.ഒ എ.ഇ.ഒ ഉദ്യോഗസ്ഥരുമായി നടന്ന യോഗത്തില് അധ്യാപക പരിശീലനം, കോവിഡ് മാനദണ്ഡമനുസരിച്ച് ക്ലാസുകള് നടത്തല് എന്നിവയില് കൂടിയാലോചന നടന്നു. മേയ് അഞ്ചിനകം മാര്ഗരേഖ പുറത്തിറക്കാനാണ് നീക്കം.നിശ്ചിത ദിവസത്തിനകം ക്ലാസുകള് തുടങ്ങാന് അടിസ്ഥാനസൗകര്യങ്ങള് ഉറപ്പാക്കാനാകാത്ത സ്കൂളുകളിലെ കുട്ടികളെ തൊട്ടടുത്തുള്ള സ്കൂളുകളില് പഠിപ്പിക്കാന് സൗകര്യമൊരുക്കുന്നത് പരിഗണിക്കുമെന്ന് മന്ത്രി വി. ശിവന്കുട്ടി അറിയിച്ചു.ഈമാസം 20 മുതല് 30 വരെ ശുചീകരണ പ്രവര്ത്തനങ്ങള് നടത്തും. ഇത് വിജയമാക്കാന് മന്ത്രി അഭ്യര്ഥിച്ചു. വിദ്യാര്ഥികളുടെ ആരോഗ്യ സുരക്ഷക്കാണ് പ്രഥമ പരിഗണന. ഓരോ സ്കൂളിലും ഒരു ഡോക്ടറുടെ എങ്കിലും സേവനം ലഭ്യമാക്കാന് നടപടികള് സ്വീകരിക്കണം.സര്ക്കാര്സ്വകാര്യ ഡോക്ടര്മാരുടെ സേവനം ഇതുമായി ബന്ധപ്പെട്ട് ഉപയോഗിക്കാം. ആയുഷ് നിര്ദേശിച്ച ഹോമിയോ പ്രതിരോധ ഗുളികകള് വിദ്യാര്ഥികള്ക്ക് വിതരണം ചെയ്യും. പ്രവര്ത്തനങ്ങള് വിപുലമാക്കുന്നതിെന്റ ഭാഗമായി ആവശ്യമെങ്കില് അധ്യാപക രക്ഷാകര്തൃ സമിതികള് പുനഃസംഘടിപ്പിക്കണം. പി.ടി.എ ഫണ്ട് സ്കൂള് മെയിന്റനന്സിനായി ഉപയോഗിക്കാം. അധ്യാപകര്ക്കും രക്ഷിതാക്കള്ക്കും സ്കൂള് തുറക്കുന്നതിന് മുമ്ബ് പരിശീലനം നല്കുന്നത് പരിഗണിക്കുമെന്നും മന്ത്രി പറഞ്ഞു.മേയര്മാരുടേയും ജില്ല പഞ്ചായത്ത് പ്രസിഡന്റുമാരുടേയും യോഗം വിളിച്ചും മന്ത്രി സ്ഥിതിഗതികള് വിലയിരുത്തി. തദ്ദേശ സ്ഥാപനങ്ങള് ഏറ്റെടുക്കേണ്ട പ്രവര്ത്തനങ്ങള് മന്ത്രി ഒാര്മിപ്പിച്ചു. വിദ്യാഭ്യാസ ഉപഡയറക്ടര്മാരുടേയും എയ്ഡഡ് സ്കൂള് മാനേജര്മാരുടേയും യോഗം വിളിക്കാന് ഡി.ഡി.ഇമാര്ക്ക് മന്ത്രി നിര്ദേശം നല്കി. പൊതു വിദ്യാഭ്യാസ പ്രിന്സിപ്പല് സെക്രട്ടറി എ.പി.എം. മുഹമ്മദ് ഹനീഷ്, പൊതുവിദ്യാഭ്യാസ ഡയറക്ടര് കെ. ജീവന് ബാബു എന്നിവരും യോഗങ്ങളില് പങ്കെടുത്തു.